ברוב הקורסים לבניית אתרים כיום לומדים לכל הפחות את קוד ה - HTML הבסיסי (גרסה 4.01) אשר באמצעותו יוצרים את הקוד הבסיסי של מרבית האתרים ברשת ואת התגיות המרכיבות אותו. לעיתים קרובות לומדים גם את שפת הסימון המשלימה XHTML בה נעשה שימוש על מנת לייבא מידע מאתרי אינטרנט לתוכנות חיצוניות או מנועי חיפוש. אספקט בסיסי נוסף אותו לומדים הוא גיליונות עיצוב מדורגים ( CSSבגרסה 2 או 3) אשר באמצעותם מורים לדפדפן האינטרנט כיצד ייראה הפן החזותי של האתר.
בחלק מן הקורסים הבסיסים לומדים גם כיצד לעבוד עם מערכות ניהול תוכן מוכרות כדוגמת Wordpress ו - Joomla. מערכות אלו אינן דורשות ידע תכנותי, אך עדיין ניתן לבנות באמצעותן אתרים דינאמיים מודרניים.
לאחר שלומדים את התכנים הכלולים בתוך קורס בניית אתרים בסיסי, עולים שלב נוסף ולומדים שפות תכנות המיועדות לרשת. שפות תכנות אלו כגון PHP או ASP.net מאפשרות לכתוב דפי אינטרנט דינמיים אשר מתקשרים עם מסדי נתונים ומאפשרים לגולש או למנהל האתר לתקשר עימו. לדוגמה, מנהל האתר מעלה מאמר חדש לאתר דרך מערכת ניהול התוכן שלו, וכאשר גולש כותב תגובה למאמר מסוים, התגובה שלו נשמרת במסד הנתונים ונשלפת החוצה ביחד עם המאמר עצמו.
תחום נוסף שהופך להיות פופולארי יותר ויותר במסגרת קורסים מתקדמים הוא HTML 5. תקן HTML 5 מוסיף מספר רב של תגיות חדשות באמצעותן מגדירים חלקים שונים בדפי אינטרנט בצורה מדויקת יותר מאשר בתקנים הקודמים של HTML. כמו כן, בעזרת HTML 5 ניתן להריץ סרטונים ואפילו אפליקציות שלמות מבלי הצורך ללמוד טכנולוגיות משלימות ל - HTML כגון פלאש, שלאט לאט מאבדות מחשיבותן.